ליגת על נשים - הישג אדיר לקבוצת הפועל שומרה ירושלים | טניס שולחן ירושלים | המרכז לטניס שולחן ירושלים
ליגת על נשים - הישג אדיר לקבוצת הפועל שומרה ירושלים
בתמונה: יאנה רודניצקי וג`ניה שטרן עם המאמן דודיק אלטרץ
בילתי יאומן!! הן עשו את זה בענק!! קבוצת ליגת העל לנשים הצליחה כנגד כל הסיכויים לשרוד בליגת העל ולנצח את אליצור קרית אתא בסדרת משחקי ההישרדות.
לאחר עונה לא פשוטה מבחינת "הפועל שומרה ירושלים" בליגת העל לנשים בה השיגה הקבוצה ניצחון אחד בלבד מול הפועל באר שבע ותשעה הפסדים (חלקם הגדול היו צמודים), הגיעו הבנות הירושלמיות למשחקי ההישרדות מול אליצור קרית אתא.
בקרית אתא משחקת סגנית אלופת ישראל, חני פלדמן המצוינת, כך שמבחינת הסיכויים לצלוח סדרה של הטוב משלושה משחקים - נראה כבילתי אפשרית.
לפני כשבועיים החלה הסדרה בקרית אתא, והקבוצה הצליחה להמם את קרית אתא כשניצחה די במזל.
שחקנית ירושלים, ג`ניה שטרן ניצחה במזל את אולסיה פוזבילקו מקרית אתא. במצב של 2:2 במערכות, אולסיה הובילה 10:6 במערכה החמישית, אך ג`ניה שהגיעה חולה למשחק, לא הרימה ידיים, נלחמה וניצחה 12:10!!. יאנה רודניצקי נתנה פייט יפה לחני, אך בסיום 3:1 לחני.
בזוגות הירושלמיות ניצחו 3:1 ויאנה השלימה את הניצחון הירושלמי עם 3:0 על אולסיה ו 1:0 לירושלים בסדרה.
שבוע לאחר מכן הגיעו בנות קרית אתא לירושלים – הפעם הגיעו הרבה יותר מוכנות ולא הותירו כל סיכוי לירושלמיות עם 2 ניצחונות של חני וניצחון 3:0 בזוגות.
במצב של 1:1 בסדרה, ירושלים יצאה שוב לנסיעה הארוכה לקרית אתא למשחק המכריע.
לאחר הכנה מנטאלית שביצע דודיק לבנות ושרטוט כל תרחיש אפשרי במשחק, ג`ניה ויאנה ידעו בידיוק לקראת מה הן מגיעות והתוכנית עבדה בידיוק לפי התוכנית
במשחק הראשון יאנה ניצחה 3:0 את אולסיה. חני מיד דאגה להשוות באותה תוצאה, אך לא לפני שנאלצה להתאמץ מול ג`ניה שנתנה משחק טוב מאד.
רצינו שהמשחק של ג`ניה מול חני, יהווה חימום טוב לג`ניה לקראת משחק הזוגות ואמנם כך היה.
ג`ניה הגיעה למשחק הזוגות עם ביטחון בהתקפה ופשוט דאגה לתקוף באחוזים מצוינים את ההזדמנויות שהיו לה.
בנות קרית אתא הגיעו אף הן מאד נחושות – כבר הובילו 10:8 במערכה הראשונה, אך הירושלמיות עם לחימה אדירה על כל כדור ניצחו 12:10, והוציאו לבנות קרית אתא את הרוח מהמפרשים.
בסיום 3:0 מאד חשוב ומרשים בזוגות לירושלמיות שנתנו את משחקן הטוב ביותר העונה ובידיוק בזמן החשוב ביותר.
במצב של 2:1 לירושלים, חני עלתה מול יאנה והפעם לא הותירה ליאנה שום סיכוי, שלטה במשחק ושיחקה מעולה והשוותה את התוצאה ל 2:2.
זהו! כל גורל העונה מוטל על משחק אחד בין ג`ניה ואולסיה. כזכור, במשחק הראשון בין השתיים מהמשחק מלפני שבועיים, לאולסיה היו כבר 4 נקודות משחק וג`ניה ניצחה בנס.
הפעם הכנה טקטית מעולה של ג`ניה למשחק ומשחק שקול וחף מטעויות הובילו לניצחון מרשים מאד – 3:0 ללא קושי מיוחד וניצחון ענק לירושלמיות שעשו את הבלתי יאומן וניצחו 2:1 בסדרה והבטיחו בכך הישארות בליגת העל לנשים כנגד כל הסיכויים.
זה מה שהיה לשחקניות להגיד:
יאנה רודניצקי: "היתה עונה מאד מענינת, התמודדנו לאורך כל העונה עם שחקניות טובות מאיתנו, אך תמיד הרגשנו שאנחנו יכולות להפיק מעצמנו יותר וכן הרגשנו שאנו יכולות להתמודד ברמות האלו, ולכן מאד רצינו לשרוד בליגה הזו.
אם לומר את האמת, לא האמנו שאנחנו מסוגלות לנצח את הסדרה מול קרית אתא, במיוחד כשידענו שחני פלדמן, רק לפני כחודשיים זכתה בתואר סגנית אלופת ישראל, כך שידענו שאנחנו כל משחק מתחילות מפיגור של 2:0 ואין מקום לטעויות.
המשחקים האחרונים היו מאד מתוחים ומורטי עצבים. השתדלנו במיוחד במשחק האחרון בסדרה לשמור על קור רוח ועל הריכוז ואכן עשינו זאת. – אני מאושרת מאד שהצלחנו".
ג`ניה שטרן: "אחרי עונה שלא הייתי בה כל כך טובה, הגעתי למשחק המכריע עם שיא הריכוז ובאתי במטרה לתת את הכל במשחק הזה ואני כל כך שמחה שזה הצליח לנו. דודיק הסביר לנו שהמטרה שלנו היא לתת את הכל במשחק הזוגות ושזה משחק המפתח שיכריע את כל ההתמודדות ואכן את מירב הריכוז ואת כל האנרגיות שמנו במשחק הזה – ניצחנו בזוגות 3:0 שזו תוצאה שרק יכלנו לחלום עליה.
במשחק המכריע במצב של 2:2, דודיק הכין אותי טקטית בצורה ממש טובה ואני שמחה שזה הלך טוב, ניצחתי 3:0 ואני כל כך מאושרת".
יאנה הוסיפה: "תודה רבה לדודיק על כך שנתן לנו עצות מועילות, עודד אותנו ותמך ריגשית. כבר מתכננות להתכונן טוב יותר לעונה הבאה".
המאמן דודיק היה נרגש מאד: "השחקניות עשו את הבלתי יאומן, אם להיות כנה, כבר כמעט וויתרתי על הסדרה, לא חשבתי שנוכל לעבור את קרית אתא עם חני פלדמן המצוינת, אבל אחרי שהפתענו את עצמנו ואת כולם עם הניצחון הראשון בסדרה, התחלנו להאמין שזה אפשרי. הגענו למשחק הקובע מאד מאד מוכנים, התכוננו לכל תסריט ולכל אירוע שיכול להתרחש במשחק והתוכנית עבדה מושלים. הבנות עשו ניצחון ענקי, אחד הגדולים של האגודה ואני מאד שמח. מגיע שאפו ענק לבנות שנלחמו כמו לביאות והציגו רמה גבוהה במיוחד בזוגות.
ננסה לחזק את הקבוצה בשנה הבאה כדי להתמודד טוב יותר".